
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1491 

4 Οκτωβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση υπέρβασης του αριθμού ημερών μετακίνη¬ 
σης εκτός έδρας των γεωτεχνικών υπαλλήλων των 
Νομαρχιακών Αυτοδιοικήσεων Αχαΐας, Ηλείας και 


Αιτωλοακαρνανίας. 1 

Απόκτηση Ελληνικής Ιθαγένειας του ομογενούς 

«ϋΖΥΘΙΜ νίΤΑΕΙΥτου ΘΕΟΒΘΙΥ». 2 

Συγχώνευση Νομικών Προσώπων και Σύσταση Ενιαίου 
Νομικού Προσώπου Δημοσίου Δικαίου με την επω¬ 
νυμία «Αθλητικός Οργανισμός Δήμου Πρέβεζας»... 3 

Σύσταση Αναπτυξιακής Επιχείρησης Κοινότητας Μα- 

θρακίου Ν. Κερκύρας. 4 

Συγκρότηση Υπηρεσιακού Συμβουλίου της Ν.Α. Αργο¬ 
λίδας. 5 

Καθορισμός χρήσης γης παραχωρούμενης κοινόχρη¬ 
στης έκτασης, του αγροκτήματος Ζώνης Δήμου 
Κυπρίνου, Ν. Έβρου ως χώρο ανέγερσης «Σταβλι- 
κών Εγκαταστάσεων». 6 


ΑΠΟΦΑΣΕΙ Σ 

Αριθ. 11211 (1) 

Έγκριση υπέρβασης του αριθμού ημερών μετακίνησης 
εκτός έδρας των γεωτεχνικών υπαλλήλων των Νομαρ¬ 
χιακών Αυτοδιοικήσεων Αχαΐας, Ηλείας και Αιτωλοα¬ 
καρνανίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 2503/1997 (ΑΊ07) «Διοίκηση, Ορ¬ 
γάνωση, στελέχωση της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις». 

2. Τις διατάξεις του Ν. 2685/1999 (Α' 35) «Κάλυψη δα¬ 
πανών μετακινούμενων υπαλλήλων εντός και εκτός επι¬ 
κράτειας κ. α.». 

3. Τις διατάξεις του άρθρου 25 παρ. 6 του Ν. 2738/1999 
(Α' 180) «Συλλογικές Διαπραγματεύσεις στη Δημόσια Δι¬ 
οίκηση, μονιμοποιήσεις συμβασιούχων αορίστου χρόνου 
και άλλες διατάξεις». 


4. Την αρ. πρωτ. 5553/26.4.2004 (Β' 662) απόφαση του 
Γενικού Γραμματέα της Περιφέρειας Δυτικής Ελλάδας 
που αφορά στον καθορισμό ανωτάτου ορίου των επιτρε- 
πομένων κατ’ έτος ημερών μετακίνησης εκτός έδρας των 
υπαλλήλων που υπηρετούν στη Ν.Α. Αχαΐας. 

5. Την αρ. πρωτ. 6641/14.6.2002 (Β' 828) απόφαση του 
Γενικού Γραμματέα της Περιφέρειας Δυτικής Ελλάδας 
που αφορά στον καθορισμό ανωτάτου ορίου των επιτρε- 
πομένων κατ’ έτος ημερών μετακίνησης εκτός έδρας των 
υπαλλήλων που υπηρετούν στη Ν.Α. Αιτ/νίας. 

6. Την αρ. πρωτ. 9766/22.7.2004 (Β' 1215) απόφαση του 
Γενικού Γραμματέα της Περιφέρειας Δυτικής Ελλάδας 
που αφορά στον καθορισμό ανωτάτου ορίου των επιτρε- 
πομένων κατ’ έτος ημερών μετακίνησης εκτός έδρας των 
υπαλλήλων που υπηρετούν στη Ν.Α. Ηλείας. 

7. Την αρ. πρωτ. 6940/13.5.2004 (Β' 803) απόφαση του 
Γενικού Γραμματέα της Περιφέρειας Δυτικής Ελλάδας 
που αφορά στον καθορισμό ανωτάτου ορίου των επιτρε- 
πομένων κατ’ έτος ημερών μετακίνησης εκτός έδρας των 
υπαλλήλων που υπηρετούν στη Ν.Α. Αιτωλ/νίας. 

8. Την ανάγκη μετακίνησης εκτός έδρας των γεωτεχνι¬ 
κών υπαλλήλων όλων των Δ/νσεων των Νομαρχιακών Αυ¬ 
τοδιοικήσεων Αχαΐας, Ηλείας και Αιτωλ/νίας, που ασχο¬ 
λούνται με την εφαρμογή των προγραμμάτων και ελέγ- 
χωντου Υπουργείου Γεωργίας, αποφασίζουμε: 

Εγκρίνουμε την υπέρβαση του ανωτάτου ορίου των επι- 
τρεπομένων ημερών μετακίνησης εκτός έδρας των γεω¬ 
τεχνικών υπαλλήλων (Γεωπόνων, Κτηνιάτρων, Γεωλόγων 
και Ιχθυολόγων) που υπηρετούν σε όλες τις Δ/νσεις της 
Ν.Α. Αχαΐας, Ηλείας και Αιτωλ/νίας, και μετακινούνται για 
την εφαρμογή των προγραμμάτων και ελέγχων του 
Υπουργείου Γεωργίας, για το έτος 2004, κατά 60 ημέρες, 
δηλαδή 120 + 60= 180 ημέρες. 

Κατά τα λοιπά ισχύουν οι προηγούμενες σχετικές απο¬ 
φάσεις μας. 

Η απόφαση αυτή ισχύει μέχρι την τροποποίηση της ή 
την κατάργηση της. 

Η δαπάνη που θα προκληθεί από την εφαρμογή της 
απόφασης αυτής, θα βαρύνει τις πιστώσεις του προϋπο¬ 
λογισμού των Νομαρχιακών Αυτοδιοικήσεων Αχαΐας 
ύψους 85.000,00 ευρώ, Ηλείας ύψους 50.000,00 ευρώ και 
Αιτωλ/νίας ύψους 120.000,00 ευρώ. 































18936 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 3 Αυγούστου 2004 

Ο Γενικός Γραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 
-♦- 

Αρ. 6967 (2) 

Απόκτηση Ελληνικής Ιθαγένειας του ομογενούς ϋΖΥΘΙΜ 
νίΤΑϋΥτου ΘΕΟΒΘΙΥ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Μετην αριθμ. 6967/1.9.2004 απόφαση του Γενικού Γραμ- 
ματέα Περιφέρειας Δυτικής Μακεδονίας που εκδόθηκε 
σύμφωνα με τις διατάξειςτου άρθρου 1 του Ν. 2790/ 2000 
(ΦΕΚ 24 τ.Α') (Αποκατάσταση των παλιννοστούντων ομο¬ 
γενών από την τέως Σοβ. Ένωση και άλλες διατάξεις) και 
του άρθρου 76του Ν. 2910/2001 (ΦΕΚ91 τ.Α'), γίνεται απο¬ 
δεκτή η από 26.4.2004 αίτηση του ΘΖΥΘΙΜ Ν/ΙΤΑϋΥ του 
ΘΕΟΒΘΙΥ ομογενούς από την Ρωσία περί αποκτήσεως της 
Ελληνικής Ιθαγένειας και εγκρίνουμε τον εξελληνισμό του 
ονοματεπωνύμου από νίΤΑίΙΥϋΖΥΘΙΜ σεΒΙΤΑΛΙΟΣΤΖΙΓΙ- 
ΜΙΔΗΣ. 

Με εντολή Γ ενικού Γ ραμματέα Περιφέρειας 

Ο Προϊστάμενος Διεύθυνσης 
ΧΡΗΣΤΟΣ ΚΟΥΤΣΟΤΟΛΗΣ 

-♦- 

Αριθ. 5943 (3) 

Συγχώνευση Νομικών Προσώπων και Σύσταση Ενιαίου 
Νομικού Προσώπου Δημοσίου Δικαίου με την επωνυ¬ 
μία «Αθλητικός Οργανισμός Δήμου Πρέβεζας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξειςτου άρθρου 203, του Π.Δ/τος 410/1995 
«Δημοτικός και Κοινοτικός Κώδικας». 

2. Τις διατάξεις του Ν. 2503/1997 «περί Διοίκηση, στε- 
λέχωση της Περιφέρειας, ρύθμιση θεμάτων για την τοπι¬ 
κή Αυτ/ση και άλλες διατάξεις». 

3. Την αριθμ. 203/1987 απόφαση του Δημοτικού Συμ¬ 
βουλίου Πρέβεζας, μετην οποία ιδρύθηκε το Ν.Π.Δ. Δ. του 
Δήμου, με την επωνυμία «Αθλητισμός και Σπορ» και δη- 
μοσιεύθηκε στο αριθμ. 447/21.8.1987 ΦΕΚ, τ. Β'. 

4. Τις αριθμ. 2179 και 2177/10.4.2001 αποφάσεις του 
Γενικού Γραμματέα της Περιφέρειας Ηπείρου, που εκδό- 
θηκαν σύμφωνα με τις διατάξεις του άρθρου 14, του 
Ν.28880/2001 και του άρθρου 26α του Π.Δ/τος 410/1995 
και δημοσιεύτηκαν στο 568/16.5.2001 ΦΕΚ, τ. Β', συστή- 
θηκαν αντίστοιχα, τα Ν.Π.Δ.Δ. στο Δήμο Πρέβεζας, μετην 
επωνυμία «Δημοτικό Κολυμβητήριο Πρέβεζας» και «Δη¬ 
μοτικό Στάδιο Πρέβεζας». 

5. Την αριθμ. 20921/19.9.2001 απόφαση του Γενικού 
Γ ραμματέα Περιφέρειας Ηπείρου, «περί μεταβίβασης αρ¬ 
μοδιοτήτων και παροχή εξουσιοδότησης υπογραφής 
αποφάσεων, εγγράφων κ.λπ., με εντολή Γενικού Γραμμα¬ 
τέα Περιφέρειας, στο Γενικό Δ/ντή, στο Δ/ντή και στους 
Πρ/νους των τμημάτων της Δ/νσης Τοπικής Αυτ/σης και 
Δ/σης των Νομών, εκτός της έδρας της Περιφέρειας 
(ΦΕΚ 1271/2.10.2001, τ. Β')». 


6. Την αριθμ. 216/2004 απόφαση του Δημοτικού Συμβου¬ 
λίου Πρέβεζας, «περί συγχώνευσης των α) «Αθλητισμός και 
Σπορ», β) «Δημοτικό Κολυμβητήριο Πρέβεζας» και γ) «Δη¬ 
μοτικό Στάδιο Πρέβεζας» Νομικών Προσώπων και τη σύ¬ 
σταση Ενιαίου Νομικού Προσώπου, με την επωνυμία «Αθλη¬ 
τικός Οργανισμός Δήμου Πρέβεζας», αποφασίζουμε: 

1. Συγχωνεύουμε τα παρακάτω αναφερόμενα Νομικά 
Πρόσωπα α) «Αθλητισμός και Σπορ», β) «Δημοτικό Κο¬ 
λυμβητήριο Πρέβεζας» και γ) «Δημοτικό Στάδιο Πρέβε¬ 
ζας», σε νέο Νομικό Πρόσωπο με την επωνυμία «Αθλητι¬ 
κός Οργανισμός Δήμου Πρέβεζας». 

2. Σκοπός του Νομικού Προσώπου είναι: 

Η δημιουργία και λειτουργία Δημοτικών χώρων άθλη¬ 
σης και γυμναστηρίων, Δημοτικών χώρων αθλοπαιδιών 
και γυμναστικής. 

Η υποστήριξη του μαζικού αθλητισμού. 

Η υποστήριξη του Σωματειακού αθλητισμού. 

Η υποστήριξη και ανάπτυξη του Σχολικού Αθλητισμού 
όλων των βαθμιδών εκπαίδευσης, Στρατιωτικού και Ερ¬ 
γοστασιακού Αθλητισμού. 

3. Περιουσία του Νομικού Προσώπου αποτελεί: 

Α. Η Ακίνητη περιουσία 

Ο χώροςτου κολυμβητηρίου στη θέση «Κυανή Ακτή» με¬ 
τά των εγκαταστάσεωντου, ήτοι (2) πισίνες (5) γήπεδα τέ¬ 
νις, χώρος μπάσκετ και βόλεϋ, κερκίδες, αποδυτήρια, κυ¬ 
λικείο, κοινόχρηστοι χώροι συνολικής έκτασης (7.500) τ.μ. 

Ο χώρος του Σταδίου στη θέση «Πόρος» οδός Επτανή- 
σου μετά των εγκαταστάσεων του κυλικείου, κτιριακών 
εγκαταστάσεων - γραφείων και βοηθητικού γηπέδου συ¬ 
νολικής εκτάσεως (32.600) τ.μ. 

Κλειστό Γυμναστήριο στη θέση «ΚΕΓΕ» συνολικής έκτα¬ 
σης (49.185) τ.μ. 

Γήπεδο στο Δημοτικό Διαμέρισμα «Μύτικα». 

Γ ήπεδο στο Δημοτικό Διαμέρισμα Νικόπολης. 

Γ ήπεδο στο συνοικισμό Αγίου Θωμά. 

Κάθε νέα αθλητική εγκατάσταση που θα ανεγερθεί 
εντός των ορίων του Δήμου. 

Β. Η Κινητή περιουσία: 

Χρεόγραφα, ομολογίες, καταθέσεις όλων των συγχω- 
νευθέντων ανωτέρω Νομικών Προσώπων. 

Ο Αθλητικός εξοπλισμός κάθε αθλητικού χώρου που 
αναλυτικά αναφέρεται στο βιβλίο εξοπλισμού του κάθε 
Νομικού Προσώπου, που έχει συγχωνευτεί στο νέο Νομι¬ 
κό Πρόσωπο. 

4. Πόροι του Νομικού Προσώπου είναι: 

Η ετήσια κρατική επιχορήγηση σύμφωνα μετά οριζόμε¬ 
να στην παρ. 6 του άρθρου 12του Ν. 2880/2001 καιτο άρ¬ 
θρο 26α του Δ.Κ.Κ. από τις πιστώσεις του άρθρου 25 του 
Ν. 1828/1989 (Κατανομή ΚΑΠ). 

Άλλες επιχορηγήσεις από το Δήμο Πρέβεζας ή από το 
Κράτος ή από άλλο φυσικό ή Νομικό Πρόσωπο. 

Κάθε είδους προσφορές, δωρεές, κληρονομιές και κλη¬ 
ροδοσίες. 

Εισπράξεις από το αντίτιμο των παρεχόμενων υπηρε¬ 
σιών ή πραγμάτων του Νομικού Προσώπου. 

Πρόσοδοι από την περιουσία του. 

5. Το Νομικό Πρόσωπο θα εκπροσωπείται στα δικαστή¬ 
ρια ή σε κάθε δημόσια αρχή, από τον Πρόεδρο του Διοι¬ 
κητικού Συμβουλίου και όταν αυτός απουσιάζει ή κωλύε¬ 
ται, από τον Αντιπρόεδρο. 

6. Με απόφαση του Δημοτικού Συμβουλίου θα καθορί¬ 
ζονται τα της Διοίκησης του Νομικού Προσώπου (άρθρο 
203, παρ. 3, του Π.Δ/τος 410/1995 Δ.Κ.Κ.). 

7. Από τις διατάξεις της απόφασης αυτής, προκαλείται 
δαπάνη σε βάρος του προϋπολογισμού του Δήμου, το 
ύψος της οποίας θα ανέλθει στο ποσό 335.192,00 ευρώ. 

8. Έδρα του Νομικού Προσώπου είναι ο Δήμος Πρέβε¬ 
ζας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 14 Σεπτεμβρίου 2004 

Με εντολή Γενικού Γραμματέα Περιφέρειας 
Η Αναπληρ. Δ/ντρια 
Μ. ΠΙΠΙΛΙΔΟΥ 
-♦- 

Αριθ. 8871/03 (4) 

Σύσταση Αναπτυξιακής Επιχείρησης Κοινότητας Μα- 
θρακίου, Ν. Κερκύρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις του άρθρου 277-284 και 291 του 
Π.Δ/τος (Δ.Κ.Κ.) και τις όμοιες του Ν. 2503/1997. 

2. Την αριθμ. 25027/9.4.1984 απόφαση του Υπουργού 
Εσωτερικών (ΦΕΚ 244/10.4.1984τεύχος Β'). 

3. Την αριθμ. 16/2003 απόφαση του Κοινοτικού Συμ¬ 
βουλίου Μαθρακίου για τη δημιουργία «Αναπτυξιακής 
Επιχείρησης Κοινότητας Μαθρακίου». 

4. Τη σχετική οικονομοτεχνική μελέτη και την από 
7.3.2003 θετική έκθεση αξιολόγησή της. 

5. Την αριθ. 12321/13.7.2000 (ΦΕΚ 883/Β718.7.2000) 
απόφαση της Γενικής Γραμματέωςτης Π.Ι.Ν. περί μεταβί¬ 
βασης αρμοδιοτήτων και παροχής εξουσιοδότησης υπο¬ 
γραφής «Με Εντολή Γενικού Γραμματέα Περιφέρειας», 
αποφασίζουμε: 

1. Συνίσταται στην Κοινότητα Μαθρακίου του Ν. Κέρκυ¬ 
ρας Κοινοτική Επιχείρηση με την επωνυμία «Αναπτυξιακή 
Επιχείρηση Κοινότητας Μαθρακίου» ως Νομικό Πρόσω¬ 
πο Ιδιωτικού Δικαίου. 

1. Επωνυμία της επιχείρησης: Αναπτυξιακή Επιχείρηση 
Κοινότητας Μαθρακίου. 

2. Σκοπός της Επιχείρησης είναι: 

1. Να Υλοποιεί προγράμματα που συγχρηματοδοτού- 
νται απάτην Ευρωπαϊκή Ένωση σε όλους τους τομείς της 
τοπικής οικονομίας, και ιδιαίτερα πρωτοβουλίες της Ευ¬ 
ρωπαϊκής Επιτροπής και τα έργα του Γ Κ.Π.Σ. 

2. Να εκμεταλλεύεται τις παραλίες και την περιουσία 
της Κοινότητας. 

3. Να οργανώνει και να διαχειρίζεται Κοινοτικούς και άλ¬ 
λους χώρους Στάθμευσης. 

4. Να οργανώνει τον πολιτισμό και την ψυχαγωγία της 
περιοχής και να υλοποιεί προγράμματα πολιτιστικά, ψυ¬ 
χαγωγικά και αθλητικά, της Κοινότητας. Να συνεργάζεται 
επίσης με συλλόγους και ιδρύματα. 

5. Να οργανώνει και να εκμεταλλεύεται Κοινοτικά ανα- 
ψυκτήρια, και άλλες εκμεταλλεύσεις αναψυχής. 

6. Να προβάλει την περιοχή και να προωθήσει την ποιο¬ 
τική ανάπτυξη του τουρισμού, προωθώντας πρωτοβου¬ 
λίες της Κοινότητας, ιδιωτικών και άλλων επιχειρήσεων 
και οργανισμών. 

7. Να οργανώνει και να υλοποιεί προγράμματα κατάρτι¬ 
σης σε συνεργασία με αρμόδιους εξειδικευμένους φο¬ 
ρείς (Κ.Ε.Κ.), αλλά και να παρέχει ειδικό εκπαιδευτικό έρ¬ 
γο σε παιδιά και ενήλικες που θα αναβαθμίζει το ανθρώ¬ 


πινο δυναμικό, θα προωθεί τον πολιτισμό και τις τέχνες, 
με στόχο την τοπική ανάπτυξη. 

8. Να υλοποιεί προγράμματα Κοινωνικής υποδομής 
ιδρύοντας βρεφονηπιακούς σταθμούς, ΚΑΠΗ, κοινωνική 
μέριμνα για άτομα με ειδικές ανάγκες και κάθε άλλο πρό¬ 
γραμμα κοινωνικής προστασίας των πολιτών που εκπο¬ 
ρεύεται από τα διάφορα Υπουργεία και ιδρύματα. 

9. Να αναλαμβάνει την υπηρεσία καθαριότητας της Κοι¬ 
νότητας, μετά από αναθέσεις του Κοινοτικού συμβουλί¬ 
ου. 

10. Να αναλαμβάνει την κατασκευή έργων της Κοινότη¬ 
τας και άλλα έργα διαφόρων φορέων (δημόσιων και ιδιω¬ 
τικών ) και ιδιωτών, τηρώντας τις προϋποθέσεις του Νό¬ 
μου. 

11. Να αναλαμβάνει την είσπραξη κοινοτικών τελών. 

12. Να παρέχει στην Κοινότητα εξειδικευμένες υπηρε¬ 
σίες (διοικητικές και επιστημονικές), μετά από αναθέσεις 
της Κοινότητας. 

13. Να υλοποιεί προγράμματα που βοηθούν γενικά την 
Κοινότητα στο αναπτυξιακό του έργο. 

14. Να αξιοποιεί και να αναδεικνύει τους παραδοσια¬ 
κούς οικισμούς και τα ιστορικά μνημεία. 

15. Να υλοποιεί προγράμματα που βοηθούν στην ανά¬ 
πτυξη του πρωτογενούς τομέα στην Κοινότητα Δήμο, με 
τη δημιουργία γραφείου αγροτικής ανάπτυξης, τη λει¬ 
τουργία συνεργείου κλαδέματος και ραντίσματος, καιτην 
αξιοποίηση αγροτικών εκτάσεων, για κάθε προγραμματι¬ 
σμένη χρήση. 

16. Να οργανώσει και να λειτουργεί την Κοινοτική και 
Διανησιωτική συγκοινωνία καιτις μεταφορές, στα πλαίσια 
της εκάστοτε ισχύουσας νομοθεσίας ή να μετέχει ή να συ¬ 
νεργάζεται με άλλες επιχειρήσεις που ασχολούνται με το 
αντικείμενο. 

17. Να οργανώσει και να λειτουργήσει συνεργεία 
ύδρευσης και αποχέτευσης. 

18. Να οργανώσει γραφείο επικοινωνίας με τις οργανώ¬ 
σεις απόδημων δημοτών του εσωτερικού και του εξωτε¬ 
ρικού. 

19. Να συμμετέχει σε επιχειρήσεις με άλλους φορείς 
(ΟΤΑ, Αναπτυξιακές Επιχειρήσεις, επιχειρήσεις του ευ¬ 
ρύτερου δημόσιου τομέα) και ιδιώτες. 

20. Να συμμετέχει σε κοινές δράσεις με άλλους φορείς 
( ΟΤΑ, Αναπτυξιακές Επιχειρήσεις, επιχειρήσεις του ευ¬ 
ρύτερου δημόσιου τομέα) και ιδιώτες, για θέματα δημο¬ 
σίου ενδιαφέροντος ( Κοινωνικά, περιβαλλοντικά, ανα¬ 
πτυξιακά κ.λπ). 

21. Να αναλάβει την οργάνωση και λειτουργία υποδο¬ 
μών ανεφοδιασμού σκαφών με καύσιμα, πόσιμο νερό, 
κλπ, και να μετέχει και να συνεργάζεται με άλλες ιδιωτικές 
επιχειρήσεις που ασχολούνται με το αντικείμενο. 

22. Να αναλαμβάνει δραστηριότητες προστασίας του 
Περιβάλλοντος και να παίρνει προληπτικά και κατασταλ¬ 
τικά μέτρα πυρόσβεσης στα πλαίσια των νόμων και των 
αρμοδιοτήτων της Κοινότητας, με εξοπλισμό που θα της 
διατίθεται ή παραχωρείται από την Κοινότητα ή άλλους 
φορείς. 

23. Να προμηθεύει την Κοινότητα, τους Κατοίκους και 
τους ιδιώτες εργολάβους, υπό τις προϋποθέσεις τήρη¬ 
σης των νόμων, με διάφορα υλικά και ιδίως αδρανή, για 
την επίτευξη αποφασιστικής παρέμβασης στη μείωση του 
κόστους των υλικών. 

3. Έδρα της Επιχείρησης: Μαθράκι Κέρκυρας. 

4. Διοίκηση της επιχείρησης: 

Η διοίκηση της επιχείρησης ορίζεται στην παράγραφο 1 
του άρθρου 278του Π.Δ. 410/1995, όπως αυτό τροποποι¬ 
ήθηκε με την παράγραφο 23 του άρθρου 11 του Ν.2503/ 
1997. 

Η επιχείρηση διοικείται από πενταμελές Διοικητικό Συμ¬ 
βούλιο μέλη του οποίου ορίζονται μαζί με τους αναπλη¬ 
ρωτές τους από το Κοινοτικό Συμβούλιο. 

Τρία από τα μέλη του Δ.Σ. θα είναι αιρετοί από το Κοι¬ 
νοτικό Συμβούλιο, ένας από τους οποίους θα προέρχεται 
από την μειοψηφία ένας εκπρόσωπος φορέα της περιο¬ 
χής, και ένας κάτοικος ή δημότηςτης Κοινότητας που έχει 
την εμπειρία στην τοπική ανάπτυξη. 

Πρόεδρος του Δ.Σ. ορίζεται πάντα αιρετός Κοινοτικός 
Σύμβουλος της Κοινότητας Μαθρακίου. 

Όταν η επιχείρηση απασχολήσει πάνω από 20 άτομα το 
διοικητικό συμβούλιο θα αποτελείται από επτά μέλη και 
θα μετέχει υποχρεωτικά ένας εκπρόσωπος των εργαζο¬ 
μένων και ένας Κοινοτικός Σύμβουλος, ή κάτοικος της πε¬ 
ριοχής που ορίζεται από το Κοινοτικό Συμβούλιο. 

3. Έναρξη - Λήξη - Διάλυση 

Η επιχείρηση αρχίζει τη λειτουργία της από τη δημοσί¬ 
ευση της συστατικής πράξης στην εφημερίδα της Κυβερ- 
νήσεως. 

Η διάρκεια της επιχείρησης είναι αόριστη και λύεται με¬ 
τά από απόφαση του Κοινοτικού Συμβουλίου όπως ορίζε¬ 
ται στο σχετικό άρθρο του Δ.Κ.Κ. (άρθρο 284). Μετά την 
εκκαθάριση της περιουσίας της επιχείρησης όσα περιου¬ 
σιακά στοιχεία απομένουν περιέρχονται στην Κοινότητα 
Μαθρακίου. 

5. ΚΕΦΑΛΑΙΟ ΤΗΣ ΕΠΙΧΕΙΡΗΣΗΣ 

Η Κοινότητα θα διαθέσει στην επιχείρηση το ποσό των 
20.000 ευρώ το οποίο θα της αποδίδεται σταδιακά με την 
εξέλιξη των δραστηριοτήτων της, με την έναρξη κάθε 
δραστηριότητας. Το ποσό αυτό υπολογίζεται ότι θα δια¬ 
τεθεί στην επιχείρηση ισόποσα σε διάστημα δύο ετών 
οπότε θα βρίσκεται σε πλήρη ανάπτυξη. 

Τα χρήματα αυτά θα δαπανηθούν για τις αρχικές ανά¬ 
γκες της επιχείρησης, και για επενδύσεις που θα εξυπη¬ 
ρετούν τις δραστηριότητές της. 

Η Κοινότητα επίσης θα διαθέσει τους απαραίτητους 
Κοινοτικούς Χώρους και τα απαραίτητα κτίρια για την 
ανάπτυξη των δραστηριοτήτων στην επιχείρηση κατά 
χρήση. 

Η Κοινότητα επίσης θα διαθέσει στην επιχείρηση μηχα¬ 
νολογικό εξοπλισμό που θα προμηθευτεί, είτε που θα του 
παραχωρηθεί από τα διάφορα προγράμματα του Υπουρ¬ 
γείου Εσωτερικών ή τον σύνδεσμο Καθαριότητας, με 
απόφαση του Κοινοτικού Συμβουλίου όπως ορίζεται από 
τις σχετικές διατάξεις. 

6. ΠΟΡΟΙ ΤΗΣ ΕΠΙΧΕΙΡΗΣΗΣ. 

Πόροι της επιχείρησης θα προέρχονται από την δρα- 
στηριότητάτης στα παραπάνω αναφερόμενα αντικείμενα 
και τις σχετικές αναθέσεις από την Κοινότητα, τους φο¬ 
ρείς και τους ιδιώτες. 

Από τις διατάξεις της παρούσας απόφασης προκαλεί- 
ται δαπάνη σε βάρος του Κ.Α.75/16/161.9 του σκέλους 
των εξόδων, του προϋπολογισμού της Κοινότητας, ως 
εξής: 10.000 ευρώ κατά το πρώτο έτος λειτουργίας της 
και ισόποσο ποσό το επόμενο έτος. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 7 Σεπτεμβρίου 2004 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΓΙΑΝΝΗΣ ΠΕΤΣΙΟΣ 
-♦- 

Αριθ.4611 (5) 

Συγκρότηση υπηρεσιακού συμβουλίου της 
Ν.Α. Αργολίδας. 

Ο ΝΟΜΑΡΧΗΣ ΑΡΓΟΛΙΔΑΣ 

Έχοντας υπόψη τις διατάξεις: 

α. Των άρθρων 9 και 11 παρ. 5 και 7 του Ν. 3260/2004 
(ΦΕΚ151 Α'). 

β. Τον Εσωτερικό Οργανισμό Οργάνωσης και Λειτουρ¬ 
γίας Ν.Α. Αργολίδας (ΦΕΚ 1810/31.12.2001/τ.Β'). 

γ. Τηςπαραγράφου Β4του άρθρου 40του Ν. 1884/1990 
(ΦΕΚ81 Α') και του Π.Δ.410/1988. 

δ. Του άρθρου 6του Ν. 2839/2000 (ΦΕΚ 196 Α'). 

ε. Του Π.Δ. 30/1996 (ΦΕΚ21/Α") «Κώδικας Νομαρχιακής 
Αυτοδιοίκησης» όπως τροποποιήθηκε και ισχύει. 

στ. Την αριθμ. 18796/15.4.1999 απόφαση σύστασης 
του υπηρεσιακού συμβουλίου της Ν.Α. Αργολίδας (ΦΕΚ 
458/26.4.1999). 

ζ. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού γιατί το υπηρεσιακό συμβούλιο έχει ήδη συ- 
σταθεί και θα λειτουργεί σύμφωνα με την παρούσα συ¬ 
γκρότηση με ισάριθμα μέλη, αποφασίζουμε: 

1. Συγκροτούμε στη Ν.Α. Αργολίδας πενταμελές υπη¬ 
ρεσιακό συμβούλιο αρμόδιο για όλο το προσωπικό της 
Ν.Α. Αργολίδας ως εξής: 

α. Τρεις (3) μονίμους υπαλλήλους με βαθμό Α' από αυ¬ 
τούς που υπάγονται στην αρμοδιότητα του υπηρεσιακού 
συμβουλίου και υπηρετούν στη Ν.Α. Αργολίδας, με τους 
αναπληρωτές τους. Ένα τουλάχιστον από τα τακτικά μέ¬ 
λη και ένα από τα αναπληρωματικά θα είναι διαφορετικού 
φύλου από τα λοιπά, εφόσον υπάρχει και έχει τις νόμιμες 
προϋποθέσεις. 

β. Δύο αιρετούς εκπροσώπους των εργαζομένων με 
βαθμό τουλάχιστον Α' με τους αναπληρωτές τους. 

2. Τα υπό στοιχεία α'τακτικά μέλη της παρ. 1 ορίζονται 
από τον Νομάρχη από υπαλλήλους που πληρούν τις προ¬ 
ϋποθέσεις να επιλεγούν ως προϊστάμενοι διευθύνσεων 
σύμφωνα με τις διατάξεις του άρθρου 11 του Ν. 3260/ 
2004. 

3. Τα υπό στοιχείο α' αναπληρωματικά μέλη της παρ. 1 
της παρούσης ορίζονται από τον οικείο Νομάρχη από 
υπαλλήλους που έχουν επιλεγεί ως προϊστάμενοι διευ¬ 
θύνσεων. 

4. Με την απόφαση ορισμού των μελών του υπηρεσια¬ 
κού συμβουλίου, ορίζεται ως πρόεδρος ένα από τα τακτι¬ 
κά μέλη με αναπληρωτή του, επίσης ένα από τα μέλη αυ¬ 
τά. Στην περίπτωση που προεδρεύει ο αναπληρωτής του 
προέδρου θα συμμετέχει ως τακτικό μέλος ο αναπληρω¬ 
τής του προεδρεύοντος. 

5. Γραμματέας του υπηρεσιακού συμβουλίου ορίζεται 
υπάλληλος με βαθμό τουλάχιστον Γ', με αναπληρωτή του 
υπάλληλο του ιδίου βαθμού της οικείας υπηρεσίας. 

6. Η θητεία των μελώντου υπηρεσιακού συμβουλίου εί¬ 
ναι διετής. 

7. Όταν το υπηρεσιακό συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων μετέ¬ 
χουν οι δύο αιρετοί εκπρόσωποι του προσωπικού με σύμ¬ 
βαση εργασίας ιδιωτικού δικαίου αορίστου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 14 Σεπτεμβρίου 2004 
Ο Νομάρχης 

ΒΑΣΙΛΕΙΟΣ Ν. ΣΩΤΗΡΟΠΟΥΛΟΣ 

-♦- 

Αριθ. 1-1322 (6) 

Καθορισμός χρήσης γης παραχωρούμενης κοινόχρη¬ 
στης έκτασης, του αγροκτήματος Ζώνης Δήμου Κυ¬ 
πρίνου, Ν. Έβρου ως χώρο ανέγερσης «Σταβλικών 
Εγκαταστάσεων». 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Το Ν. 1512/1985 (ΦΕΚ 4Α') «Τροποποίηση και συ¬ 
μπλήρωση πολεοδομικών διατάξεων κ.λπ.», και ειδικά το 
άρθρο 3, «καθορισμός χρήσεων παραχωρημένων δημό¬ 
σιων εκτάσεων». 

2. Την με αριθ. 58/2004 Απόφαση του Δημοτικού Συμ¬ 
βουλίου, Δήμου Κυπρίνου. 

3. Το μεαριθμ. 7823/18.8.2004 έγγραφο της Δ/νσης Γε¬ 
ωργικής Ανάπτυξης, Περιφέρεια Ανατ. Μακεδονίας και 
Θράκης. 


4. Το με αριθ. 1.1187/25.8.2004 έγγραφο του Τμήματος 
Πολεοδομίας και Περιβάλλοντος Επαρχείου Β. Έβρου. 

5. Το με αριθμ. πρωτ. 4210/19.5.2004 έγγραφο της Δι¬ 
εύθυνσης Αγροτικής Ανάπτυξης, Τμήμα Ζωικής, Ορε- 
στιάδας. 

6. Το με αριθμ. πρωτ. 2079/16.8.2004 έγγραφο της ΙΘ' 
Εφορίας Προϊστορικών και Κλασικών Αρχαιοτήτων Κομο¬ 
τηνής. 

7. Το με αριθμ. πρωτ. 1320/29.7.2004 έγγραφο της Δι¬ 
εύθυνσης Τουρισμού, Κομοτηνής. 

8. Το με αριθμ. πρωτ. έγγραφο 4705/30.7.2004 της 
Δ/νσης Δασών Έβρου, Δασαρχείο Διδυμοτείχου. 

9. Το με αριθμ. πρωτ. 3131,2445/28.7.2004 έγγραφο 
της Δ/νσης Υγείας Ν. Έβρου. 

10. Το με αριθ. πρωτ. 417/6.7.2004 έγγραφο του Τμή¬ 
ματος Τοπογραφίας Ορεστιάδας. 

11. Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Καθορίζουμε τη χρήση γης του τεμαχίου με αριθμ. 
870β, έκτασης 4.000 τ.μ. του αγροκτήματος Ζώνης Δή¬ 
μου Κυπρίνου, Ν. Έβρου, Α.Δ. έτους 1937, ως χώρο για 
την ανέγερση «Σταβλικών Εγκαταστάσεων» όπως φαίνε¬ 
ται στο συνημμένο στην παρούσα απόφαση, τοπογραφι- 
κό διάγραμμα του Τμήματος Τοπογραφίας Ορεστιάδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ορεστιάδα, 30 Αυγούστου 2004 
Ο Νομάρχης 

ΝΙΚΟΛΑΟΣ ΖΑΜΠΟΥΝΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΡιΙΐρ: νννννν.Θί.^Γ - 6-πΐ3ίΙ: \Λ/θβηΐ33ΐθΓ @ θ1.ς)Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


( 2410 ) 597449 
( 26610 ) 89127 
( 26610 ) 89105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ουτο, προσαυξανόμενη κατά 0,20 ουτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ουτο ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοτη και μέχρι 100 σελίδες σε 5 ουτο προσαυξανόμενη 
κατά 1 βυΐΌ ανά 50 σελίδες. 

Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυΐΌ ανά έτος. 

Τα παραπάνω οά-Γοιτι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555, ίθχ :210-9472556 ίηίθΓΠθΙ : Ιι11ρ://νννννν.θ1.9ΐ'. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβιτιβί 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 ουτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠΘΐ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































